हरियाणा में सिरसा जिला के पन्नीवाला गांव स्थित चौ देवीलाल इंजीनियरिंग के एक छात्र की मौत के लिए कालेज प्रबंधन को जिम्मेदार बताते हुए नाराज छात्रों ने गुरुवार को राष्ट्रीय राजमार्ग अवरूद्ध कर दिया। छात्र की बुधवार को तबीयत खराब होने के बाद मृत्यु हो गई। उसका बुधवार को साक्षात्कार था। तबीयत को देखते हुए उसने साक्षात्कार के लिए पहले बुलाने का आग्रह किया था जिसे नामंजूर कर दिया गया था। छात्रों ने तीन घंटे तक राजमार्ग बंद रखा जिससे वाहनों की आवाजाही रुकने से जाम लग गया। भीषण गर्मी में यात्रियों को बहुत परेशान उठानी पडी। उपायुक्त तथा पुलिस अधीक्षक पुलिस बल के साथ मौके पर पहुंचे तथा उनकी मांगों के शीघ्र समाधान के आश्वासन के बाद उन्होंने जाम हटाया।